UDTALELSE FRA KOMMISSIONEN i henhold til artikel 294, stk. 7, litra c), i traktaten om Den Europæiske Unions funktionsmåde om Europa-Parlamentets ændringer til Rådets fælles holdning til forslaget til EUROPA-PARLAMENTETS OG RÅDETS DIREKTIV om industrielle emissioner (integreret forebyggelse og bekæmpelse af forurening) (Omarbejdning) /* KOM/2010/0596 endelig udg.- COD 2007/0286 */





DA || EUROPA-KOMMISSIONEN Bruxelles, den 25.10.2010 KOM(2010) 596 endelig 2007/0286 (COD) UDTALELSE FRA KOMMISSIONEN i henhold til artikel 294, stk. 7, litra c), i traktaten om Den Europæiske Unions funktionsmåde om Europa-Parlamentets ændringer til Rådets fælles holdning til forslaget til EUROPA-PARLAMENTETS OG RÅDETS DIREKTIV om industrielle emissioner (integreret forebyggelse og bekæmpelse af forurening) (Omarbejdning) 2007/0286 (COD) UDTALELSE FRA KOMMISSIONEN i henhold til artikel 294, stk. 7, litra c), i traktaten om Den Europæiske Unions funktionsmåde om Europa-Parlamentets ændringer til Rådets fælles holdning til forslaget til EUROPA-PARLAMENTETS OG RÅDETS DIREKTIV om industrielle emissioner (integreret forebyggelse og bekæmpelse af forurening) (Omarbejdning) 1. Baggrund Procedure Den 21. december 2007 forelagde Kommissionen et forslag til direktiv om industrielle emissioner (integreret forebyggelse og bekæmpelse af forurening) for Europa-Parlamentet og Rådet til vedtagelse efter den almindelige lovgivningsprocedure, jf. artikel 294 i traktaten om Den Europæiske Unions funktionsmåde. Det Europæiske Økonomiske og Sociale Udvalg afgav udtalelse den 14. januar 2009. Regionsudvalget afgav udtalelse den 8. oktober 2008. Europa-Parlamentet fastlagde sin holdning til forslaget ved førstebehandlingen den 10. marts 2009. Rådet nåede til politisk enighed den 25. juni 2009 og vedtog sin fælles holdning den 15. februar 2010. Europa-Parlamentet fastlagde sin holdning til forslaget ved andenbehandlingen den 7. juli 2010. 2. Formålet med Kommissionens forslag Forslaget til direktiv om industrielle emissioner klarlægger og styrker de eksisterende lovkrav, bl.a. med hensyn til gennemførelsen af bedste tilgængelige teknik. Dette opnås ved at omarbejde syv direktiver om industrielle emissioner i ét direktiv. Dette vil bidrage til at nedbringe risici for menneskers sundhed og miljøet som følge af forurening fra industrien og skabe mere lige konkurrencevilkår for industrien. 3. Kommissionens bemærkninger 3.1 Generelt På plenarforsamlingen den 7. juli 2010 vedtog Europa-Parlamentet en kompromispakke, som var blevet aftalt med Rådet med henblik på at nå til enighed under andenbehandlingen. Disse ændringer vedrører: – metoden til vedtagelse af BAT-konklusioner og den fleksibilitet, der indrømmes medlemsstaterne til at fravige sådanne konklusioner ved fastsættelsen af emissionsgrænseværdier – indrømmelse af midlertidig fleksibilitet til sektoren for store fyringsanlæg med hensyn til efterlevelse af de reviderede emissionsgrænseværdier for sådanne anlæg – en mekanisme, hvormed Kommissionen kan foreslå nye mindstekrav og herunder emissionsgrænseværdier for nærmere bestemte aktiviteter på grundlag af miljøpåvirkningen og situationen med hensyn til gennemførelsen af de bedste tilgængelige teknikker – tydeliggørelse af bestemmelser vedrørende almindelige bindende forskrifter, revurdering af godkendelsesvilkårene, inspektion og adgang til oplysninger. Kommissionen accepterer kompromispakken, da den er i tråd med det overordnede mål med forslaget og dets generelle aspekter. 3.2 Ændring af forslaget I henhold til artikel 293, stk. 2, i traktaten om Den Europæiske Unions funktionsmåde ændrer Kommissionen sit forslag som ovenfor angivet.